CELEX: 32005R0266
Language: lv
Date: 2005-02-17
Title: Komisijas Regula (EK) Nr. 266/2005 (2005. gada 17. februāris) par atsevišķu preču klasifikāciju kombinētajā nomenklatūrā

18.2.2005   
            
            
               LV
            
            
               Eiropas Savienības Oficiālais Vēstnesis
            
            
               L 47/3
            
         
      KOMISIJAS REGULA (EK) Nr. 266/2005
   (2005. gada 17. februāris)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, jānosaka pasākumi par šās regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodu, kas norādīts 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šās regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šās regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 17. februārī
      
         
            Komisijas vārdā —
         
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr 1989/2004 (OV L 344, 20.11.2004., 5. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar 2003. gada Pievienošanās aktu.
   
      PIELIKUMS
      
                  Apraksts
               
               
                  Klasifikācija
                  KN kods
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Apavi, kas nosedz purngalus un pēdas izliekumu, papēdi un vairāk kā pusi no pēdas atstājot neapsegtu, ar ādas virsu, kas iekšpusē izgatavota no tekstilauduma, un ārējo ādas zoli, ar ieliekamām zolēm, kuru garums nepārsniedz 24 cm. Tie piestiprināti pie pēdas ar divu elastīgu aukliņu palīdzību, kuras aptver papēdi.
                  (ritmiskajai vingrošanai paredzēta kurpe)
                  (sk. fotoattēlu Nr. 633 A un 633 B) (1)
                  
               
               
                  6403 59 91
               
               
                  Klasifikācija noteikta, ievērojot kombinētās nomenklatūras interpretācijas 1. un 6. vispārīgo noteikumu, 64. nodaļas 3.b piezīmi un KN kodu 6403, 6403 59 un 6403 59 91 aprakstu.
                  Piemērojot kombinētās nomenklatūras interpretācijas 1. vispārīgo noteikumu, cita starpā, ar pozīcijā 6403 izmantoto terminu “ārējā zole” apzīmē to apavu daļu, kura, tos izmantojot, saskaras ar zemi. Skatīt arī harmonizētās sistēmas paskaidrojumu 64. nodaļas “Vispārīga informācija” C punktam.
                  Tā kā ritmiskajā vingrošanā tikai pēdas izliekums drīkst skart zemi, tad atbilstošā apavu daļa ir tikai tā daļa, kura, tos izmantojot, saskaras ar zemi, un kuru tādēļ var uzskatīt par 64. nodaļā minēto “ārējo zoli”. Turklāt izstrādājuma objektīvās īpašības (piemēram, piegriezums un materiāls) norāda uz to, ka to nevar izmantot nevienam citam mērķim, kā vien kā ritmiskajai vingrošanai paredzētus apavus.
               
            
         
      
         
      
         (1)  Fotoattēli ir doti tikai informācijai.